CELEX: 22022D1117
Language: mt
Date: 2022-03-18 00:00:00
Title: Deċiżjoni tal-Kumitat Konġunt taż-ŻEE Nru 49/2022 tat-18 ta’ Marzu 2022 li temenda l-Anness II (Regolamenti tekniċi, standards, testijiet u ċertifikazzjoni) tal-Ftehim dwar iż-ŻEE [2022/1117]

7.7.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 182/19
               
            
         DEĊIŻJONI TAL-KUMITAT KONĠUNT TAŻ-ŻEE Nru 49/2022
         tat-18 ta’ Marzu 2022
         li temenda l-Anness II (Regolamenti tekniċi, standards, testijiet u ċertifikazzjoni) tal-Ftehim dwar iż-ŻEE [2022/1117]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament (UE) 2018/858 tal-Parlament Ewropew u tal-Kunsill tat-30 ta’ Mejju 2018 dwar l-approvazzjoni u s-sorveljanza tas-suq ta’ vetturi bil-mutur u t-trailers tagħhom, u ta’ sistemi, komponenti u unitajiet tekniċi separati maħsuba għal tali vetturi, li jemenda r-Regolamenti (KE) Nru 715/2007 u (KE) Nru 595/2009, u li jħassar id-Direttiva 2007/46/KE (1) għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Ir-Ir-Regolament (UE) 2018/858 iħassar id-Direttiva 2007/46/KE tal-Parlament Ewropew u tal-Kunsill (2), li hija inkorporata fil-Ftehim dwar iż-ŻEE u li konsegwentement għandha titħassar skont il-Ftehim dwar iż-ŻEE.
                  
               
                     (3)
                  
                  
                     Jenħtieġ għalhekk, li l-Anness II tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-Kapitolu I tal-Anness II tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        Dan li ġej jiddaħħal wara l-punt 50 (ir-Regolament (UE) 2019/26 tal-Parlament Ewropew u tal-Kunsill):
                        
                                    “51.
                                 
                                 
                                    
                                       32018 R 0858: Ir-Regolament (UE) 2018/858 tal-Parlament Ewropew u tal-Kunsill tat-30 ta’ Mejju 2018 dwar l-approvazzjoni u s-sorveljanza tas-suq ta’ vetturi bil-mutur u t-trailers tagħhom, u ta’ sistemi, komponenti u unitajiet tekniċi separati maħsuba għal tali vetturi, li jemenda r-Regolamenti (KE) Nru 715/2007 u (KE) Nru 595/2009 u li jħassar id-Direttiva 2007/46/KE (ĠU L 151, 14.6.2018, p. 1).
                                    Id-dispożizzjonijiet tar-Regolament għandhom, għall-finijiet tal-Ftehim, jinqraw bl-adattamenti li ġejjin:
                                    
                                                (a)
                                             
                                             
                                                Fl-Artikolu 9 minn (1) sa (5), il-kliem ‘il-Kummissjoni’ għandu jinbidel bil-kliem ‘l-Awtorità ta’ Sorveljanza tal-EFTA’ meta l-approvazzjoni tat-tip tkun ingħatat f’wieħed mill-Istati tal-EFTA.
                                             
                                          
                                                (b)
                                             
                                             
                                                L-Istati tal-EFTA għandhom jipparteċipaw fil-Forum għall-Iskambju ta’ Informazzjoni dwar l-Infurzar stabbilit fl-Artikolu 11 u l-Forum dwar l-Aċċess għall-Informazzjoni dwar il-Vetturi stabbilit fl-Artikolu 66.
                                             
                                          
                                                (c)
                                             
                                             
                                                Fl-Artikolu 15(2), il-kliem ‘jew l-Awtorità ta’ Sorveljanza tal-EFTA jekk l-approvazzjoni tat-tip tkun ingħatat f’wieħed mill-Istati tal-EFTA’ jiżdied wara l-kelma ‘il-Kummissjoni’.
                                             
                                          
                                                (d)
                                             
                                             
                                                Minkejja d-dispożizzjonijiet tal-Protokoll 1 ta’ dan il-Ftehim, fl-Artikolu 53(1)-(6) il-kliem ‘jew l-Awtorità ta’ Sorveljanza tal-EFTA fir-rigward tal-Istati tal-EFTA’, għandu jiżdied wara l-kelma ‘il-Kummissjoni’.
                                             
                                          
                                                (e)
                                             
                                             
                                                Minkejja d-dispożizzjonijiet tal-Protokoll 1 ta’ dan il-Ftehim, fl-Artikolu 54 il-kliem ‘jew l-Awtorità ta’ Sorveljanza tal-EFTA fir-rigward tal-Istati tal-EFTA’, għandu jiżdied wara l-kelma ‘il-Kummissjoni’.
                                             
                                          
                                                (f)
                                             
                                             
                                                Minkejja d-dispożizzjonijiet tal-Protokoll 1 ta’ dan il-Ftehim, fl-Artikolu 56(6), il-kliem ‘jew l-Awtorità ta’ Sorveljanza tal-EFTA fir-rigward tal-Istati tal-EFTA’, għandu jiżdied wara l-kelma ‘il-Kummissjoni’.
                                             
                                          
                                                (g)
                                             
                                             
                                                Is-subparagrafu li ġej għandu jiżdied mal-Artikolu 85(1):
                                                ‘Il-kompiti fl-Artikolu 85(1), għall-impriżi kkonċernati fl-Istati tal-EFTA, għandhom jitwettqu mill-Awtorità ta’ Sorveljanza tal-EFTA.’
                                             
                                          
                                                (h)
                                             
                                             
                                                Is-subparagrafu li ġej għandu jiżdied mal-Artikolu 85(4):
                                                ‘Għall-Istati tal-EFTA, l-Istati tal-EFTA għandhom jiddeterminaw l-allokazzjoni tal-ammonti tal-multi amministrattivi.’.”
                                             
                                          
                              
                  
                        2.
                     
                     
                        L-inċiż li jmiss jiżdied fil-punti 45zt (ir-Regolament (KE) Nru 715/2006 tal-Parlament Ewropew u tal-Kunsill) u 45zzk (ir-Regolament (KE) Nru 595/2006 tal-Parlament Ewropew u tal-Kunsill):
                        
                                    “—
                                 
                                 
                                    
                                       32018 R 0858: Ir-Regolament (UE) Nru 2018/858 tal-Parlament Ewropew u tal-Kunsill tat-30 ta’ Mejju 2018 (ĠU L 151, 14.6.2018. p. 1).”
                                 
                              
                  
                        3.
                     
                     
                        It-test tal-punt 45zx (id-Direttiva 2007/46/KE tal-Parlament Ewropew u tal-Kunsill) jitħassar.
                     
                  
         
            Artikolu 2
            It-test tar-Regolament (UE) 2018/858 bil-lingwa Iżlandiża u b’dik Norveġiża, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fid-19 ta’ Marzu 2022, dment li jkunu saru n-notifiki kollha skont l-Artikolu 103(1) tal-Ftehim dwar iż-ŻEE (*).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-18 ta’ Marzu 2022.
            
               
                  Għall-Kumitat Konġunt taż-ŻEE
               
               
                  Il-President
               
               Nicolas VON LINGEN
            
         
         
            (1)  ĠU L 151, 14.6.2018, p. 1.
         
            (2)  ĠU L 263, 9.10.2007, p. 1.
         
            (*)  Ma huwa indikat l-ebda rekwiżit kostituzzjonali.